Document ID: /roh_data/filtered/Billingualer_Corpus_interleaved-de-rm.jsonl.gz/267

This is a text translated from German to Rumantsch Grischun.
Schutz vor sexueller Belästigung - ein Thema für jeden Betrieb

Die kantonale Verwaltung hat in Zusammenarbeit mit dem Bündner Gewerbeverband ein Konzept zum Schutz vor sexueller Belästigung erarbeitet. Zentraler Bestandteil ist ein Merkblatt, worin sexuelle Belästigung definiert und ausdrücklich verboten wird.

Seit dem Inkrafttreten des Gleichstellungsgesetzes Mitte 1996 werden Arbeitgebende explizit dazu verpflichtet, in ihrem Betrieb Massnahmen zur Verhinderung von sexueller Belästigung zu ergreifen. Versäumen sie dies, können sie bei Vorliegen eines solchen Tatbestandes zur Rechenschaft gezogen werden. So geschehen bspw. 1998 bei einem Fall in einem Zürcher Hotel, wo sich nicht nur der Belästiger selbst, sondern auch die Hotelleitung vor dem Gericht verantworten musste.

Vor diesem Hintergrund hat nun auch die kantonale Verwaltung als Arbeitgeberin das Thema "Schutz vor sexueller Belästigung" aufgegriffen. Die verwaltungsinterne Anlaufstelle für Frauenfragen sowie die Stabsstelle für Gleichstellungsfragen taten dies in Zusammenarbeit mit dem Bündner Gewerbeverband. Diese Zusammenarbeit beruht auf dem Gedanken, dass es sinnvoll ist, den vielen Betrieben im Kanton eine allgemein verwendbare Grundlage zur Verfügung zu stellen. Gerade kleinere und mittlere Betriebe müssen damit nicht je ein eigenes Konzept entwickeln und können ihrer Pflicht damit ohne grossen Zusatzaufwand nachkommen.

Sexuelle Belästigung ist ein heikles Thema. Umso wichtiger ist es, nicht zu tabuisieren, sondern Grenzverletzungen aufzugreifen und anzusprechen. Im erarbeiteten Merkblatt wird eine Definition vorgenommen, und zur Illustration werden dazu verschiedene mögliche Übergriffe aufgelistet. Entscheidendes Kriterium für die Belästigung ist, dass sie von der betroffenen Person unerwünscht ist. Es geht also vor allem darum, im Arbeitsumfeld gegenseitig die individuellen Grenzen zu respektieren.

Im weiteren regelt das Merkblatt auch das Vorgehen, falls ein Fall von sexueller Belästigung vorliegt. Für die kantonale Verwaltung wurden im Personal- und Organisationsamt zwei Ansprechspersonen bestimmt, welche als Anlaufstelle dienen. Auf betrieblicher Ebene muss jeder Arbeitgebende selber festlegen, wie er so ein Vorkommnis handhaben will und dies den Angestellten dementsprechend kommunizieren. Denn die erwünschte präventive Wirkung kann natürlich nur erreicht werden, wenn alle Mitarbeitenden eines Betriebes über das Thema informiert sind.

Gremium: Gleichstellungsbüro Graubünden

Quelle: dt Gleichstellungsbüro Graubünden

Data: 10.11.1999

Protecziun cunter mulestas sexualas - in tema per mintga manaschi

En collavuraziun cun l'uniun grischuna d'artisanadi e mastergn ha l'administraziun chantunala elavurà in concept davart la protecziun cunter mulestas sexualas. Central è in fegl d'infurmaziun, en il qual las mulestas sexualas vegnan definidas e scumandadas expressivamain.

Dapi l'entrada en vigur da la lescha d'egualitad mez 1996 vegnan las patrunas ed ils patruns obligads expressivamain da prender mesiras per impedir mulestas sexualas en lur manaschi. Sch'els tralaschan quai, alur pon els vegnir fatgs responsabels per l'existenza da tals fatgs. Uschia è quai succedì p.ex. l'onn 1998 en il cas d'in hotel a Turitg, nua che betg mo il mulestader sez, mabain er la direcziun da l'hotel ha stuì dar pled e fatg avant dretgira.

En questa situaziun s'occupa uss er l'administraziun chantunala sco patruna dal tema "protecziun cunter mulestas sexualas". Il post da consultaziun entaifer l'administraziun per dumondas da dunnas sco er il post da stab per dumondas d'egualitad han fatg quai en collavuraziun cun l'uniun grischuna d'artisanadi e mastergn. La collavuraziun sa basa sin l'idea, ch'igl è bun da metter a disposiziun ina basa generala als numerus manaschis en il chantun. Gist manaschis pli pitschens e mesauns na ston uschia betg sviluppar sezs mintgamai in agen concept e pon tras quai ademplir lur duair senza gronda lavur.

Mulestas sexualas èn in tema delicat. Tant pli impurtant èsi da na betg tabuisar ellas, mabain da tematisar las violaziuns dal cunfin. Sin il fegl d'infurmaziun elavurà vegni dà ina definiziun e per illustrar quella vegnan menziunads plirs abus pussaivels. In criteri decisiv per las mulestas è quel, ch'ellas na vegnan betg giavischadas da la persuna pertutgada. I sa tracta pia surtut dal fatg, da vulair respectar vicendaivlamain ils cunfins individuals en l'ambient da lavur.

Dal rest regla il fegl d'infurmaziun er la procedura, sch'i dat in cas da mulestas sexualas. Per l'administraziun chantunala èn vegnidas designadas duas persunas da contact en l'uffizi da persunal e d'organisaziun. Quellas vegnan ad esser il post da consultaziun. En ils manaschis sto fixar mintga patruna e mintga patrun sez, co ch'el vul tractar in tal eveniment ed el sto communitgar quai correspundentamain a las lavurantas ed als lavurants. L'effect preventiv giavischà po natiralmain vegnir cuntanschì be, sche tut las collavuraturas ed ils collavuraturs d'in manaschi èn infurmads davart il tema.

Gremi: biro d'egualitad dal Grischun

Funtauna: rg biro d'egualitad dal Grischun

Data: 10.11.1999